På denne tiden hadde den dansk-norske hovedflåten på 10 orlogsskip under admiral Peter Raben dratt fra Køge Bugt 30. april 1715 for å krysse ved Bornholm og Rügen og vente på at den nyutnevnte viseadmiral Gabel skulle slutte seg til dem med flere skip. Dessuten skulle en egne eskadre på 13 større og flere mindre skip under viseadmiral Christen Thomesen Sehested dra til østsiden av Rügen for å avsperre innseilingen fra Østersjøen. Etter slaget i Westtief i 1712 var Stralsund satt under beleiring.